Primărița Parisului vrea să păstreze în oraș inelele olimpice de pe Turnul Eiffel și încă două simboluri ale olimpismului
Primărița Parisului, Anne Hidalgo, se gândește la un plan de a prezerva simboluri ale olimpismului, precum inelele olimpice de pe Turnul Eiffel și vasul cu flacăra olimpică aflat suspendat deasupra Grădinilor Tuileries, scrie AFP, preluată de Agerpres. Anne Hidalgo a evocat trei simboluri care ar putea continua să fie văzute la Paris și după JO 2024: inelele olimpice de pe Tour Eiffel, vasul cu flacăra olimpică și cele zece statui ale unor femei franceze postate pe Sena.